EELNÕU

|  |  |  |
| --- | --- | --- |
| **O T S U S** | | |
|  | | |
| Kadrina | | 27. aprill 2022 nr |
|  | | |
|  | | |
|  | | |
| Omaosaluse garanteerimine Lääne-Virumaa  koduloomade varjupaiga rajamise projektides |  | |
|  | | |
|  | | |

Kohalikel omavalitsustel on tulenevalt loomakaitseseaduse § 5 lõikest 3 kohustus korraldada oma territooriumil hulkuvate loomade püüdmist, pidamist, hukkamist ja korjuste hävitamist. Vabariigi Valitsuse 16.04.2002 määruse nr 130 „Hulkuvate loomade püüdmise, pidamise ja nende omaniku kindlakstegemise ning hulkuvate loomade hukkamise kord“ § 3 lõike 1 kohaselt peab kohalik omavalitsus korraldama hulkuvate loomade paigutamise varjupaika.

Lääne-Viru Omavalitsuste Liit (edaspidi lühendatult VIROL) plaanib 2023. aasta sügiseks rajada maakonda uue kaasaegse koduloomade varjupaiga Lääne-Viru Jäätmekeskuse kinnistule, asukohaga Piira küla, Paemurru 14, Vinni vallas.

VIROL taotleb koduloomade varjupaiga ehitamiseks maakondade arengustrateegiate elluviimise toetusmeetme (MATA) taotlusvoorudest toetust kogusummas 770 152 eurot, millele lisandub kohalike omavalitsuste omaosalus summas 256 717 eurot, tehes ühtekokku 1 026 869 eurot. VIROL-i 2022. aasta 25. veebrruari otsusega nr 10 on VIROL-i liikmetele tehtud ettepanek garanteerida koduloomade varjupaiga rajamise projektide omaosalus. Omaosaluse arvestuse aluseks on omavalitsusüksuste elanike arvu protsentuaalne suhe maakonna elanike arvu suhtes 01.01.2022 seisuga.

Eeltoodust tulenevalt ning võttes aluseks kohaliku omavalitsuse korralduse seaduse § 22 lõike 1 punkti 8 ja lähtudes VIROL-i 25. veebruari 2022 otsusest nr 10 Ettepaneku tegemine VIROL-i liikmetele Lääne-Virumaa koduloomade varjupaiga rajamise projektide omaosaluse garanteerimiseks Kadrina vallavolikogu

o t s u s t a b:

1. Garanteerida Kadrina Vallavalitsuse omaosalus Lääne-Virumaa koduloomade varjupaiga rajamise projektides summas 21 256 eurot.

2. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14 Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
| (allkirjastatud digitaalselt) |
| Madis Viise |
| vallavolikogu esimees |